ਸਮੱਗਰੀ: ਭਾਰਤੀ ਸੈਨਾ ਦੇ ਰਿਟਾਇਰਡ ਸੂਬੇਦਾਰ ਮੁਹੰਮਦ ਸਨਾਉੱਲਾਹ ਕਰੀਬ ਇੱਕ ਹਫ਼ਤੇ ਤੋਂ ਆਸਾਮ ਦੇ ਇੱਕ ਡਿਟੈਂਸ਼ਨ ਸੈਂਟਰ ਵਿੱਚ ਹਨ

ਉਨ੍ਹਾਂ ਨੂੰ 23 ਮਈ ਫੌਰੇਨਰਸ ਟ੍ਰਾਈਬਿਊਨਲ (ਐਫਟੀ) ਅਦਾਲਤ ਨੇ ਵਿਦੇਸ਼ੀ ਨਾਗਰਿਕ ਐਲਾਨ ਕਰ ਦਿੱਤਾ ਸੀ। 

ਹੁਣ ਸਨਾਉੱਲਾਹ ਮਾਮਲੇ ਦੇ ਜਾਂਚ ਅਧਿਕਾਰੀ ਚੰਦਰਮਲ ਦਾਸ ਦੇ ਖ਼ਿਲਾਫ਼ ਪੁਲਿਸ ਨੇ ਮਾਮਲਾ ਦਰਜ ਕੀਤਾ ਹੈ। 

ਜਿਨ੍ਹਾਂ ਕਥਿਤ ਗਵਾਹਾਂ ਦੇ ਆਧਾਰ 'ਤੇ ਰਿਪੋਰਟ ਤਿਆਰ ਕੀਤੀ ਗਈ ਸੀ, ਉਨ੍ਹਾਂ ਦਾ ਕਹਿਣਾ ਹੈ ਕਿ ਉਨ੍ਹਾਂ ਨੇ ਕਦੇ ਗਵਾਹੀ ਦਿੱਤੀ ਹੀ ਨਹੀਂ। 

ਸਾਲ 2017 'ਚ ਸੈਨਾ ਤੋਂ ਰਿਟਾਇਰ ਹੋਣ ਤੋਂ ਬਾਅਦ 52 ਸਾਲਾਂ ਸਨਾਉੱਲਾਹ ਆਸਾਮ ਪੁਲਿਸ ਦੀ ਬਾਰਡਰ ਵਿੰਗ 'ਚ ਸਬ-ਇਨਸਪੈਕਟਰ ਵਜੋਂ ਕੰਮ ਕਰ ਰਹੇ ਸੀ। 

ਜੋਧਪੁਰ, ਦਿੱਲੀ, ਜੰਮੂ-ਕਸ਼ਮੀਰ, ਸਿਕੰਦਰਾਬਾਦ, ਗੁਹਾਟੀ, ਪੰਜਾਬ, ਮਣੀਪੁਰ ਵਰਗੀਆਂ ਥਾਵਾਂ 'ਤੇ ਆਪਣੀਆਂ ਸੇਵਾਵਾਂ ਦੇਣ ਵਾਲੇ ਅਤੇ 2017 'ਚ ਰਿਟਾਇਰ ਹੋਏ ਮੁਹੰਮਦ ਸਨਾਉੱਲਾਹ ਦਾ ਨਾਮ ਪਿਛਲੇ ਸਾਲ ਜਾਰੀ ਰਾਸ਼ਟਰੀ ਨਾਗਰਿਕ ਰਜਿਸਟਰ (ਐਨਆਰਸੀ) ਦੀ ਪਹਿਲੀ ਡਰਾਫਟ ਸੂਚੀ ਵਿੱਚ ਨਹੀਂ ਸੀ।

ਇਸ ਤੋਂ ਬਾਅਦ ਉਨ੍ਹਾਂ ਨੂੰ ਨੋਟਿਸ ਜਾਰੀ ਕੀਤਾ ਗਿਆ ਅਤੇ ਮਾਮਲਾ ਫੌਰੇਨਰਸ ਟ੍ਰਾਈਬਿਊਨਲ ਤੱਕ ਪਹੁੰਚਿਆ।

ਫਿਰ ਉਨ੍ਹਾਂ ਨੂੰ ਗ੍ਰਿਫ਼ਤਾਰ ਕਰਕੇ ਡਿਟੈਂਸ਼ਨ ਸੈਂਟਰ ਭੇਜਿਆ ਗਿਆ। 

ਇਹ ਵੀ ਪੜ੍ਹੋ-

ਪਿਛੋਕੜ

ਇਤਿਹਾਸਕ ਅਤੇ ਆਰਥਿਕ ਕਾਰਨਾਂ ਕਰਕੇ ਆਸਾਮ 'ਚ ਗੈਰ-ਕਾਨੂੰਨੀ ਪ੍ਰਵਾਸ ਇੱਕ ਭਖਿਆ ਮੁੱਦਾ ਰਿਹਾ ਹੈ। 

ਸੂਬੇ 'ਚ ਮਾਰਚ 1971 ਤੋਂ ਪਹਿਲਾਂ ਤੋਂ ਰਹਿ ਰਹੇ ਲੋਕਾਂ ਨੂੰ ਰਜਿਸਟਰ 'ਚ ਥਾਂ ਮਿਲੀ ਹੈ, ਜਦ ਕਿ ਉਸ ਤੋਂ ਬਾਅਦ ਆਏ ਲੋਕਾਂ ਦੇ ਨਾਗਰਿਕਤਾ ਦੇ ਦਾਅਵਿਆਂ ਨੂੰ ਸ਼ੱਕੀ ਨਿਗਾਹ ਨਾਲ ਦੇਖਿਆ ਜਾ ਰਿਹਾ ਹੈ। 

ਮੋਦੀ ਸਰਕਾਰ ਮੁਤਾਬਕ ਇਲਾਕੇ 'ਚ ਰਹਿਣ ਵਾਲੇ ਗੈਰ-ਕਾਨੂੰਨੀ ਮੁਸਲਮਾਨ ਪ੍ਰਵਾਸੀਆਂ ਨੂੰ ਵਾਪਸ ਭੇਜਿਆ ਜਾਵੇ। 

ਪਰ ਉਨ੍ਹਾਂ ਵਾਪਸ ਕਿੱਥੇ ਭੇਜਿਆ ਜਾਵੇ ਇਹ ਸਾਫ਼ ਇਹ ਨਹੀਂ ਹੈ ਕਿਉਂਕਿ ਬੰਗਲਾਦੇਸ਼ ਵੱਲੋਂ ਇਸ ਬਾਰੇ ਕੋਈ ਇਸ਼ਾਰਾ ਨਹੀਂ ਮਿਲਿਆ ਹੈ ਕਿ ਉਹ ਭਾਰਤ ਤੋਂ ਆਉਣ ਵਾਲੇ ਲੋਕਾਂ ਨੂੰ ਲੈਣ ਲਈ ਤਿਆਰ ਹੈ।

ਆਸਾਮ 'ਚ ਰਹਿ ਰਹੇ ਕਰੀਬ 40 ਲੋਕਾਂ ਦਾ ਨਾਮ ਐਨਆਰਸੀ ਦੀ ਪਹਿਲੀ ਸੂਚੀ 'ਚ ਸ਼ਾਮਿਲ ਨਹੀਂ ਸੀ ਜਿਸ ਤੋਂ ਬਾਅਦ ਉਨ੍ਹਾਂ ਨੂੰ ਹੋਰ ਦਸਤਾਵੇਜ਼ ਦਾਖ਼ਿਲ ਕਰਨ ਲਈ ਸਮਾਂ ਦਿੱਤਾ ਗਿਆ ਸੀ। 

ਆਸਾਮ ਦੀ ਕਰੀਬ ਸਵਾ ਤਿੰਨ ਕਰੋੜ ਜਨਸੰਖਿਆ 'ਚ ਇੱਕ ਤਿਹਾਈ ਮੁਸਲਮਾਨ ਹਨ। 

ਇਸ ਵਿਚਾਲੇ ਜਿਸ ਪੁਲਿਸ ਅਧਿਕਾਰੀ ਚੰਦਰਮਲ ਦਾਸ ਦੀ ਜਾਂਚ ਰਿਪੋਰਟ ਦੇ ਆਧਾਰ ਦੇ ਸਨਾਉੱਲਾਹ ਨੂੰ ਡਿਟੈਂਸ਼ਨ ਕੇਂਦਰ ਭੇਜਿਆ ਗਿਆ, ਪੁਲਿਸ ਨੇ ਉਨ੍ਹਾਂ ਖ਼ਿਲਾਫ਼ ਐਫਆਈਆਰ ਦਰਜ ਕੀਤੀ ਹੈ। 

ਮਾਮਲਾ 

ਮੁਹੰਮਦ ਸਨਾਉੱਲਾਹ ਦੇ ਖ਼ਿਲਾਫ਼ 2008-09 ਦੇ ਮਾਮਲੇ 'ਚ ਤਿੰਨ ਕਥਿਤ ਗਵਾਹਾਂ ਦਾ ਬਿਆਨ ਅਤੇ ਮੁਹੰਮਦ ਸਨਾਉੱਲਾਹ ਦਾ ਕਥਿਤ ਇਕਬਾਲੀਆ ਬਿਆਨ ਹੈ। 

ਇਹ ਤਿੰਨੇ ਕਥਿਤ ਗਵਾਹ ਸਨਾਉੱਲਾਹ ਦੇ ਪਿੰਡ ਦੇ ਰਹਿਣ ਵਾਲੇ ਸਥਾਨਕ ਲੋਕ ਹੀ ਹਨ ਜਿਨ੍ਹਾਂ ਨੇ 10 ਪੁਰਾਣੀ ਜਾਂਚ ਰਿਪੋਰਟ ਮੁਤਾਬਕ ਕਥਿਤ ਤੌਰ 'ਤੇ ਕਿਹਾ ਹੈ ਕਿ ਉਨ੍ਹਾਂ ਨੂੰ ਪਤਾ ਨਹੀਂ ਹੈ ਕਿ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਭਾਰਤੀ ਸੈਨਾ ਨੂੰ 30 ਸਾਲ ਸੇਵਾ ਦੇਣ ਵਾਲੇ ਰਿਟਾਇਰਡ ਸੂਬੇਦਾਰ ਮੁਹੰਮਦ ਸਨਾਉੱਲਾਹ ਕਰੀਬ ਇੱਕ ਹਫ਼ਤੇ ਤੋਂ ਆਸਾਮ ਦੇ ਇੱਕ ਡਿਟੈਂਸ਼ਨ ਸੈਂਟਰ 'ਚ ਹਨ।